laion/Wikipedia-Exotic huggingface dataset:
বিল (আইন)

বিল (ইংরেজি: Bill) হলো একটি প্রস্তাবিত আইন যা সংসদে (বা অন্য কোনো আইন প্রণয়নকারী প্রতিষ্ঠানে) উত্থাপিত হয়। এটি আইন হিসেবে গৃহীত হওয়ার আগে সংসদ সদস্যদের দ্বারা আলোচনা, বিতর্ক এবং সংশোধনের মাধ্যমে অনুমোদিত হতে হয়। বিল পাস হওয়ার পরে, তা রাষ্ট্রপতির সম্মতি পেলে আইন বা অধ্যাদেশে পরিণত হয়। বিল সাধারণত নিম্নোক্ত কয়েকটি প্রধান শ্রেণীতে বিভক্ত হয়: সরকারি বিল (Government Bill): এই ধরনের বিল সাধারণত সরকার কর্তৃক উত্থাপিত হয় এবং এটি দেশের নীতিগত বিষয়ে পরিবর্তন আনার উদ্দেশ্যে আনা হয়। সরকারি বিলকে পাস করতে সরকারের সংসদীয় সংখ্যাগরিষ্ঠতা থাকা প্রয়োজন। ব্যক্তিগত সদস্যের বিল (Private Member's Bill): এটি সংসদের কোনো ব্যক্তিগত সদস্য কর্তৃক উত্থাপিত হয়, যিনি মন্ত্রিপরিষদের অংশ নন। এই ধরনের বিল পাস হওয়ার সম্ভাবনা কম হলেও, গুরুত্বপূর্ণ নীতি আলোচনা বা আইনের প্রয়োজনীয়তার সূচনা হিসেবে দেখা হয়। বেসরকারি বিল (Private Bill): এটি সাধারণত কোনো নির্দিষ্ট ব্যক্তি বা প্রতিষ্ঠানের জন্য প্রণীত হয় এবং জনসাধারণের ওপর এর কোনো সরাসরি প্রভাব থাকে না। এটি একটি বিশেষ উদ্দেশ্য পূরণের জন্য আনা হয়। একটি বিলকে সংসদে উত্থাপনের জন্য কয়েকটি ধাপ অনুসরণ করতে হয়। এই ধাপগুলো সাধারণত নিম্নরূপ: প্রথম পাঠ (First Reading): বিলটি সংসদে প্রথমবার উত্থাপিত হয় এবং এর প্রাথমিক বিষয়বস্তু সম্পর্কে সংসদ সদস্যরা অবগত হন। এই সময়ে বিলের কোনো আলোচনা হয় না। দ্বিতীয় পাঠ (Second Reading): এই পর্যায়ে বিলটি নিয়ে বিস্তারিত আলোচনা হয়। সংসদ সদস্যরা এর পক্ষে এবং বিপক্ষে যুক্তি উপস্থাপন করেন এবং বিলটি সংশোধনের প্রস্তাব দিতে পারেন। কমিটি পর্যায় (Committee Stage): এই ধাপে বিলটি একটি কমিটির কাছে পাঠানো হয়, যেখানে এটি গভীরভাবে পরীক্ষা-নিরীক্ষা করা হয়। প্রয়োজন অনুযায়ী বিলটি সংশোধন করা হয়। তৃতীয় পাঠ (Third Reading): সংশোধনের পরে বিলটি আবার সংসদে উত্থাপিত হয়। সংসদ সদস্যরা চূড়ান্তভাবে বিলটি সম্পর্কে সিদ্ধান্ত নেন। পাসিং (Passing): সংসদের উভয় কক্ষের অনুমোদন পেলে বিলটি পাস হয় এবং রাষ্ট্রপতির স্বাক্ষরের জন্য পাঠানো হয়। রাষ্ট্রপতির সম্মতি (Presidential Assent): রাষ্ট্রপতি বিলটিতে স্বাক্ষর দিলে সেটি আইন হিসেবে কার্যকর হয়। রাষ্ট্রপতি যদি বিলটি ফিরিয়ে দেন, তাহলে সংসদে আবার তা বিবেচনা করা হয়। বিল একটি প্রস্তাবিত আইন যা বিভিন্ন ধাপ পেরিয়ে আইন হিসেবে গৃহীত হয়। এটি আইন প্রণয়ন প্রক্রিয়ার অবিচ্ছেদ্য অংশ এবং গণতান্ত্রিক ব্যবস্থায় আইনি পরিবর্তনের প্রাথমিক মাধ্যম। বিলের মাধ্যমে দেশের বিভিন্ন নীতিগত বিষয় প্রণীত ও সংশোধিত হয়, যা দেশের উন্নয়ন ও শাসন ব্যবস্থায় গুরুত্বপূর্ণ ভূমিকা পালন করে। "গণপ্রজাতন্ত্রী বাংলাদেশের সংবিধান"। Laws of Bangladesh। সংগ্রহের তারিখ ২ অক্টো ২০২৪।  ইসলাম, এ. (২০২০)। আইন প্রণয়নের পদ্ধতি ও সংসদে বিল উত্থাপন। ঢাকা: শৃঙ্খলা প্রকাশনী। হক, জ. (২০১৮)। গণতন্ত্র ও আইন প্রণয়ন প্রক্রিয়ায় সংসদের ভূমিকা। চট্টগ্রাম: শিক্ষামূলক প্রকাশনা। Smith, J. (2017). Parliamentary Procedures: A Global Perspective. Oxford: Oxford University Press. Rahman, M. (2022). Public Participation in the Legislative Process of Bangladesh. Dhaka: Legislative Insights. "গণপ্রজাতন্ত্রী বাংলাদেশের সংবিধান"। Laws of Bangladesh। সংগ্রহের তারিখ ২ অক্টো ২০২৪।  বাংলাদেশ সংবিধান, ২০২৩ সংস্করণ। রশিদ, এম. (২০১৯)। আইন প্রণয়ন প্রক্রিয়া ও বিল উত্থাপন। ঢাকা: বাংলাদেশ সংসদ সচিবালয়। বালিয়া, এ. (২০২১)। রাষ্ট্রপতির সম্মতি ও বিল পাসিং পদ্ধতি। ঢাকা: আইন প্রকাশনী।
সুরেশচন্দ্র চক্রবর্তী

সুরেশচন্দ্র চক্রবর্তী (৭ এপ্রিল ১৮৯৫ - ৫ অক্টোবর ১৯৬৫) ছিলেন একজন বিপ্লবী, আইনজীবি এবং সঙ্গীত-সাধক ও বিশেষজ্ঞ। সুরেশচন্দ্র চক্রবর্তীর জন্ম ১৮৯৫ খ্রিস্টাব্দের ৭ এপ্রিল (১৩০১ বঙ্গাব্দের ২২ চৈত্র) ব্রিটিশ ভারতের অধুনা বাংলাদেশের ময়মনসিংহের ব্রহ্মপুত্র তীরবর্তী কানিহারী গ্রামে। পিতা রাজচন্দ্র চক্রবর্তী ছিলেন ময়মনসিংহের গৌরীপুরের জমিদার সূর্যকান্তের আইনী উপদেষ্টা। সুরেশচন্দ্রের প্রাথমিক শিক্ষা স্থানীয় পাঠশালায়। কৈশোরে তাঁর পিতার মৃত্যু হয়। সেই সময় মায়ের দৃষ্টি এড়িয়ে তিনি বিপ্লবী স্বদেশী দলে যোগদান করেন। বিষয়টি জানার পর ছেলেকে এই পথ থেকে ফিরিয়ে আনার জন্য, তাঁর মা অল্প বয়সে স্থানীয় একটি সুন্দরী কন্যার সাথে বিবাহ দেন। কিন্তু সুরেশচন্দ্র কিছুদিন পর স্ত্রী-সংসার ছেড়ে নিরুদ্দেশ হয়ে যান। দীর্ঘদিন তাঁর পরিবার এবং পুলিশ বিভাগ তাঁর সন্ধান পান নি। গৃহত্যাগের অনেক দিন পর বিপ্লবী দলের সদস্য হিসাবে পুলিশ তাঁকে গ্রেফতার করে এবং প্রায় চার বছর কারাবাসে থাকেন। জেল থেকে মুক্তি লাভের পর তিনি এক বছর পুলিশের নজরদারিতে গ্রামে কাটান। পরে গৌরীপুরেই স্কুল কলেজের ধারাবাহিক শিক্ষাক্রম অনুসারে বিএ এবং বিএল পাশ করেন। ছাত্রজীবনে বৈপ্লবিক কাজকর্মের পাশাপাশি লেখালেখিও করতেন। এদিকে প্রথাগত শিক্ষালাভের সময় ভারতীয় শাস্ত্রীয় সঙ্গীতের প্রতি তার আগ্রহ জন্মে। তিনি ময়মনসিংহের গৌরীপুরের জমিদার ব্রজেন্দ্রকিশোর রায়চৌধুরীর সংস্পর্শে এসে সঙ্গীতকেই জীবনের সাধনারূপে গ্রহণ করেন। সাত বৎসরের অধ্যাবসায়ে অনুশীলন করেন নানাবিধ সঙ্গীতশাস্ত্র ও রাগ-রাগিনী। গৌরীপুরেই প্রখ্যাত শাস্ত্রীয় সঙ্গীতের উস্তাদ বিলায়েত খানের পিতা এনায়েত খানের সঙ্গে বন্ধুত্ব হয়। সঙ্গীতের বিভিন্ন ঘরানার নানা দিকে পাণ্ডিত্য অর্জন করেন এবং 'সঙ্গীতশাস্ত্রী' নামে পরিচিত হন। তবে সুকণ্ঠের অধিকারী না হওয়ার কারণে তিনি নিজেকে একজন অসাধারণ এস্রাজবাদক হিসাবে প্রতিষ্ঠিত করেন। বিপ্লবী বারীন্দ্র কুমার ঘোষের বিজলী পত্রিকার সম্পাদক নলিনীকান্ত সরকারের সাথে লেখালেখির সূত্রে আগে থেকেই সুরেশচন্দ্রের পরিচয় ছিল। নলিনীকান্ত সরকারই ১৯৩৬ খ্রিস্টাব্দে তাকে সঙ্গীতবেত্তা হিসাবে অল ইন্ডিয়া রেডিওর কলকাতা কেন্দ্রে নিয়ে আসেন। বেতারে নতুন নতুন সঙ্গীতানুষ্ঠান সংযোজনের পরিকল্পক ছাড়াও নানা অনুষ্ঠান প্রচারের উদ্ভাবনায় ছিল তার অসামান্য অবদান। আকাশবাণীতে কাজী নজরুল ইসলামের সঙ্গীত পরিচালক হিসাবে নিয়োগে সঙ্গীতজ্ঞ সুরেশ চন্দ্র চক্রবর্তী বড় হাত ছিল। কাজী নজরুল যে হারমনি' নামে যে জনপ্রিয় অনুষ্ঠান মিউজিক্যাল প্রোগ্রাম পরিচালনা করেন তার গবেষণার কাজটি করেছেন সংগীতজ্ঞ সুরেশচন্দ্র। শেষ জীবনে তিনি দিল্লীতে অল ইন্ডিয়া রেডিওর সঙ্গীত বিভাগের সহকারী প্রযোজকের দায়িত্ব পালন করেন। ১৯৬৫ খ্রিষ্টাব্দের ৫ অক্টোবর (১৩৭২ বঙ্গাব্দের ১৭ আশ্বিন) তিনি পরলোক গমন করেন। সঙ্গীতের বিষয়ে কয়েকটি তথ্যবহুল প্রবন্ধ ও মূল্যবান গ্রন্থ রচনা করেন তিনি। সঙ্গীত প্রবেশ (তিন খণ্ড), ডি এম লাইব্রেরী, কলকাতা রাগ-রূপায়ণ (১৯৬৫) জেনারেল প্রিন্টার্স য়্যান্ড পাবলিশার্স প্রাইভেট লিমিটেড "সুরেশচন্দ্র চক্রবর্তী (১৮৯৫ - ১৯৬৫)"। সংগ্রহের তারিখ ২০২৪-১০-০২।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮১৭, আইএসবিএন ৯৭৮-৮১-৭৯৫৫-১৩৫-৬ "সংগীতের সুর ধরে মিলেমিশে গিয়েছে গুরু-শিষ্যের জীবনে"। সংগ্রহের তারিখ ২০২৪-১০-০২।  "Pride of AIR & DD - Kazi Nazrul Islam (From the Archieves)"। সংগ্রহের তারিখ ২০২৪-১০-০২।
ভাঙ্গা

ভাঙ্গা (যার পূর্বনাম কুমারগঞ্জ) বাংলাদেশের ফরিদপুর জেলার একটি শহর ও ভাঙ্গা উপজেলার সদর দপ্তর। পদ্মা সেতু ও ঢাকা–ভাঙ্গা এক্সপ্রেসওয়ে নির্মাণের পর থেকেই শহরটির নগরায়ন বৃদ্ধি পায়। শহরটি ভাঙ্গা ইন্টারচেঞ্জ ও এর ভৌগোলিক অবস্থানের কারণে বিশেষ ভাবে পরিচিত। দক্ষিণ-পশ্চিমাঞ্চলের ২১টি জেলার প্রবেশদ্বার এই শহর। ভাঙ্গা কুমার নদীর পাড়ে অবস্থিত। প্রচলিত রয়েছে, ভাঙ্গা কুমার নদীর পাড়ে কুমারগঞ্জ নামে একটি হাট বসত। এক সময় হাটকে কেন্দ্র করে কুমার নদীর দুই পাড়ের লোকজনের মধ্যে দ্বন্দ্ব তৈরি হয়। দ্বন্দ্বের এক পর্যায়ে দুই পাড়ের লোকজন কুমারগঞ্জের হাট ভেঙ্গে নতুন হাট চালু করে। চালুকৃত হাটকেই ভাঙ্গার হাট নামে নামকরণ করা হয়। এইভাবে ভাঙ্গা নামকরণ হয়। ভাঙ্গায় একটি ও সরকারি কলেজ ও একটি সরকারি মাধ্যমিক বিদ্যালয় রয়েছে। ভাঙ্গা সরকারি পাইলট উচ্চ বিদ্যালয় ভাঙ্গার সবচেয়ে প্রাচীন শিক্ষাপ্রতিষ্ঠান যা ১৮৮৯ সালে প্রতিষ্ঠিত হয়। কাজী মাহবুব উল্লাহ নামের এক ব্যক্তি ১৯৬৫ সালে সরকারি কে.এম. কলেজ এবং ১৯৭৬ সালে কাজী শামসুন্নেছা পাইলট বালিকা উচ্চ বিদ্যালয় প্রতিষ্ঠিত করেন। "ভাঙ্গা পৌরসভা তথ্য"। ভাঙ্গা পৌরসভা। ২০২২-১১-০৩ তারিখে মূল থেকে আর্কাইভ করা। সংগ্রহের তারিখ ২০২৪-১০-০৩।  "জনশুমারি ও গৃহগণনা ২০২২" (পিডিএফ)। বাংলাদেশ জাতীয় তথ্য বাতায়ন - বাংলাদেশ পরিসংখ্যান ব্যুরো। পৃষ্ঠা ৩৯০। ২০২৪-০৯-২৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৪-১০-০২।  "দুবাইয়ের চেহারা পেয়েছে ফরিদপুরের ভাঙ্গা!"। কালের কণ্ঠ। ২০২১-০৬-১১। ২০২৪-০৯-০৮ তারিখে মূল থেকে আর্কাইভ করা। সংগ্রহের তারিখ ২০২৪-১০-০২।  "ফরিদপুরের ভাঙ্গা যেন দুবাই শহর"। জাগো নিউজ ২৪। ২০২১-০৬-১১। ২০২৩-০১-১৪ তারিখে মূল থেকে আর্কাইভ করা। সংগ্রহের তারিখ ২০২৪-১০-০২।  "ভাঙ্গা উপজেলার পটভূমি"। বাংলাদেশ জাতীয় তথ্য বাতায়ন - ভাঙ্গা উপজেলা। ২০২৪-০৪-০২ তারিখে মূল থেকে আর্কাইভ করা। সংগ্রহের তারিখ ২০২৪-১০-০৩।
শিয়াং বিনশুয়ান

শিয়াং বিনশুয়ান (চীনা: 向玢璇; জন্ম: ১৬ নভেম্বর ২০০১) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন। বিনশুয়ান চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন। শিয়াং বিনশুয়ান ২০০১ সালের ১৬ই নভেম্বর তারিখে চীনের দাচুতে জন্মগ্রহণ করেছেন এবং সেখানেই তার শৈশব অতিবাহিত করেছেন। বিনশুয়ান চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন। তিনি ছাং হাও, ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন। "Team – Entry List by Event" [দলগত প্রতিযোগিতা – প্রতিযোগিতা অনুযায়ী প্রবেশ তালিকা] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "XIANG Binxuan" [শিয়াং বিনশুয়ান]। olympics.com (ইংরেজি ভাষায়)। আন্তর্জাতিক অলিম্পিক কমিটি। সংগ্রহের তারিখ ১৯ আগস্ট ২০২৪।  "Team – Medallists" [দলগত প্রতিযোগিতা – পদক বিজয়ী] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "Team – Event Summary" [দলগত প্রতিযোগিতা – প্রতিযোগিতার সারাংশ] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  ওয়ার্ল্ড অ্যাকুয়াটিক্সে শিয়াং বিনশুয়ান (ইংরেজি)
শিয়াও ইয়ানিং

শিয়াও ইয়ানিং (চীনা: 肖雁宁; জন্ম: ২৩ ফেব্রুয়ারি ১৯৯৮) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন। ইয়ানিং চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন। শিয়াও ইয়ানিং ১৯৯৮ সালের ২৩শে ফেব্রুয়ারি তারিখে চীনের সিছুয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন। ইয়ানিং চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন। তিনি ছাং হাও, ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন। "Team – Entry List by Event" [দলগত প্রতিযোগিতা – প্রতিযোগিতা অনুযায়ী প্রবেশ তালিকা] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "XIAO Yanning" [শিয়াও ইয়ানিং]। olympics.com (ইংরেজি ভাষায়)। আন্তর্জাতিক অলিম্পিক কমিটি। সংগ্রহের তারিখ ১৯ আগস্ট ২০২৪।  "Team – Medallists" [দলগত প্রতিযোগিতা – পদক বিজয়ী] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "Team – Event Summary" [দলগত প্রতিযোগিতা – প্রতিযোগিতার সারাংশ] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  ওয়ার্ল্ড অ্যাকুয়াটিক্সে শিয়াও ইয়ানিং (ইংরেজি) অলিম্পিকস.কমে শিয়াও ইয়ানিং (ইংরেজি) অলিম্পিডিয়ায় শিয়াও ইয়ানিং (ইংরেজি)
চাং ইয়াই

চাং ইয়াই (চীনা: 张雅怡; জন্ম: ৬ মে ১৯৯৭) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন। ইয়াই চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন। চাং ইয়াই ১৯৯৭ সালের ৬ই মে তারিখে চীনের হনানে জন্মগ্রহণ করেছেন এবং সেখানেই তার শৈশব অতিবাহিত করেছেন। ইয়াই চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন। তিনি ছাং হাও, ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াং বিনশুয়ান এবং শিয়াও ইয়ানিংয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন। "Team – Entry List by Event" [দলগত প্রতিযোগিতা – প্রতিযোগিতা অনুযায়ী প্রবেশ তালিকা] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "ZHANG Yayi" [চাং ইয়াই]। olympics.com (ইংরেজি ভাষায়)। আন্তর্জাতিক অলিম্পিক কমিটি। সংগ্রহের তারিখ ১৯ আগস্ট ২০২৪।  "Team – Medallists" [দলগত প্রতিযোগিতা – পদক বিজয়ী] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  "Team – Event Summary" [দলগত প্রতিযোগিতা – প্রতিযোগিতার সারাংশ] (পিডিএফ)। olympics.com (ইংরেজি ভাষায়)। আন্তর্জাতিক অলিম্পিক কমিটি। ১৯ আগস্ট ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ আগস্ট ২০২৪।  ওয়ার্ল্ড অ্যাকুয়াটিক্সে চাং ইয়াই (ইংরেজি)
অ্যালান ম্যাকডোনাল্ড

অ্যালান এইচ. ম্যাকডোনাল্ড (ইংরেজি: Allan H. MacDonald; জন্ম ১লা ডিসেম্বর, ১৯৫১) একজন কানাডীয়-মার্কিন তাত্ত্বিক ঘনপদার্থবিজ্ঞানী ও টেক্সাস বিশ্ববিদ্যালয়, অস্টিনের সিড ডব্লিউ রিচার্ডসন ফাউন্ডেশন রিজেন্টস চেয়ার পদার্থবিজ্ঞান অধ্যাপক। তিনি নিম্ন-মাত্রার ব্যবস্থাসমূহে সহসম্পর্কিত বহু-ইলেকট্রন দশাগুলির উপর তাঁর গবেষণার জন্য সুপরিচিত। ২০২০ সালে তিনি পদার্থবিজ্ঞানে উলফ পুরস্কার লাভ করেন; যে জাদুকরী কোণে ঘোরালে মোচড়ানো দ্বিস্তর গ্রাফিন একটি অতিপরিবাহী পদার্থে পরিণত হয়, সেটি ভবিষ্যৎবাণী করার জন্য তাঁকে এই পুরস্কার প্রদান করা হয়। "MACDONALD, ALLAN H - Physics - CNS Directory"। ph.utexas.edu। সংগ্রহের তারিখ ২০২৩-০৭-০২।  উদ্ধৃতি ত্রুটি: <ref> ট্যাগ বৈধ নয়; Britannica নামের সূত্রটির জন্য কোন লেখা প্রদান করা হয়নি מיכל (২০২০-০১-১৩)। "Allan H. MacDonald"। Wolf Foundation (ইংরেজি ভাষায়)। সংগ্রহের তারিখ ২০২৪-০৯-২৪।  "UT professor wins prestigious Wolf Prize in physics for work in 'Twistronics'"। Austin American-Statesman। ১৪ জানু ২০২০। সংগ্রহের তারিখ ২৯ সেপ্টে ২০২০।  উদ্ধৃতি ত্রুটি: <references>-এ সংজ্ঞায়িত "PNAS2011" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "CHEMWORLD031919" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "NATURE032518" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "QUANTA043019" নামসহ <ref> ট্যাগ পূর্ববর্তী লেখায় ব্যবহৃত হয়নি। উদ্ধৃতি ত্রুটি: <references>-এ সংজ্ঞায়িত "NYTIMES103019" নামসহ <ref> ট্যাগ পূর্ববর্তী লেখায় ব্যবহৃত হয়নি।
অর্টউইন হেস

অর্টউইন হেস (ইংরেজি: Ortwin Hess; জন্ম ১৯৬৬) একজন জার্মান-বংশোদ্ভূত ব্রিটিশ তাত্ত্বিক পদার্থবিজ্ঞানী যিনি আয়ারল্যান্ডের ট্রিনিটি কলেজ ডাবলিন ও যুক্তরাজ্যের ইম্পেরিয়াল কলেজ লন্ডনে ঘনপদার্থ আলোকবিজ্ঞান ক্ষেত্রে গবেষণা সম্পাদন করছেন। তাঁর গবেষণাকর্ম ঘনপদার্থ তত্ত্ব ও কোয়ান্টাম আলোকবিজ্ঞানের মধ্যে সেতুবন্ধন সৃষ্টি করেছে। তিনি ন্যানোফোটনবিজ্ঞান, প্লাজমনবিজ্ঞান, অধি-উপাদান ও অর্ধপরিবাহী লেজার গতিবিজ্ঞানের উপরে বিশেষজ্ঞ। ১৯৮০-র দশকের শেষভাগ থেকে তিনি অদ্যাবধি তিনশতেরও বেশি গবেষণাপত্র রচনা করেছেন। এদের মধ্যে সবচেয়ে জনপ্রিয়টির শিরোনাম হল "ট্র্যাপড রেইনবো" স্টোরেজ অভ লাইট ইন মেটাম্যাটেরিয়ালস (টেমপ্লেট:"'Trapped rainbow' storage of light in metamaterials" অর্থাৎ "অধি-উপাদানগুলিতে আলোর "ফাঁদেপড়া রংধনু" জাতীয় সঞ্চয়"); এটিকে ৪০০র-ও বেশিবার উদ্ধৃত করা হয়েছে। তিনি কোয়ান্টাম প্রবর্ধনের সাহায্যে সক্রিয় (প্রবর্ধিত) ন্যানোপ্লাজমাবিজ্ঞান ও অধি-উপাদানসমূহের একজন অগ্রণী গবেষক। ২০১৪ সালে তিনি "বন্ধকৃত-আলো লেজিং" (stopped-light lasing) মূলনীতিটিকে গহ্বরহীব (ন্যানো-) লেজিং ও বিবর্ধিত পৃষ্ঠতলীয় প্লাজমন পোলারিটনগুলির স্থানিকীকরণের জন্য একটি নতুন পথ হিসেবে প্রদর্শন করেন, যার ফলে তাঁর এইচ-সূচক ৩৩ হয়। "Ortwin Hess"। Google Scholar। সংগ্রহের তারিখ ৪ মে ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hamm, J. M., & Hess, O. (2013). Two Two-Dimensional Materials are Better Than One, Science 340, 1298–1299. Pusch, A., Wuestner, S., Hamm, J. M., Tsakmakidis, K. L., & Hess, O. (2012). Coherent Amplification and Noise in Gain-Enhanced Nanoplasmonic Metamaterials: A Maxwell-Bloch Langevin Approach. ACS Nano, 6, 2420–2431. Hamm, J. M., Wuestner, S., Tsakmakidis, K. L., & Hess, O. (2011). Theory of light amplification in active fishnet metamaterials. Phys Rev Lett, 107, 167405. Wuestner, S., Pusch, A., Tsakmakidis, K. L., Hamm, J. M., & Hess, O. (2010). Overcoming losses with gain in a negative refractive index metamaterial. Phys Rev Lett, 105, 127401. Hess, O. (2008). Optics: Farewell to flatland. Nature, 455, 299–300. Bohringer, K., & Hess, O. (2008). A full-time-domain approach to spatio-temporal dynamics of semiconductor lasers. I. Theoretical formulation. Prog Quant Electron, 32, 159–246. Ruhl, T., Spahn, P., Hermann, C., Jamois, C., & Hess, O. (2006). Double-inverse-opal photonic crystals: The route to photonic bandgap switching. Adv Funct Materials, 16, 885. Gehrig, E., Hess, O., Ribbat, C., Sellin, R. L., & Bimberg, D. (2004). Dynamic filamentation and beam quality of quantum-dot lasers. Appl Phys Lett, 84, 1650. Scholia has an author profile for অর্টউইন হেস. Official Site
ইংল্যান্ডের সাধারণ নির্বাচন, অক্টোবর ১৬৭৯

অক্টোবর ১৬৭৯ ইংল্যান্ডের সাধারণ নির্বাচন বর্জন বিলের পক্ষে সংখ্যাগরিষ্ঠ সদস্য ফিরিয়ে দেয়। ফলস্বরূপ এই সংসদ বর্জন বিল সংসদ নামে পরিচিত হয়। এটি ২১ অক্টোবর ১৬৮০ পর্যন্ত একত্রিত হয়নি এবং তিন মাস পরে ১৮ জানুয়ারী ১৬৮১-এ বিলুপ্ত হয়। Henning, Basil, সম্পাদক (১৯৮৩), The House of Commons, 1660–1690, The History of Parliament, Secker & Warburg উদ্ধৃতি টেমপ্লেট ইংরেজি প্যারামিটার ব্যবহার করেছে (link) History of Parliament Trust[স্থায়ীভাবে অকার্যকর সংযোগ] History of Parliament on-line, Constituencies 1660–1690
লেনে হাউ

লেনে ভেস্টারগার্ড হাউ (ডেনীয়: Lene Vestergaard Hau; আ-ধ্ব-ব: [ˈle̝ːnə ˈvestɐˌkɒˀ ˈhɑw]; জন্ম ১৩ই নভেম্বর, ১৯৫৯) একজন ডেনীয় পদার্থবিজ্ঞানী ও শিক্ষাবিদ। তিনি মার্কিন বিশ্ববিদ্যালয়ের হার্ভার্ড বিশ্ববিদ্যালয়ে ম্যালিংকরট পদার্থবিজ্ঞান ও ফলিত পদার্থবিজ্ঞান অধ্যাপক। ১৯৯৯ সালে তিনি হার্ভার্ড বিশ্ববিদ্যালয়ের একটি গবেষকদলের নেতৃত্বদান করেন, যে দলটি একট বসু-আইনষ্টাইন ঘনীভূত পদার্থ ব্যবহার করে একটি আলোকরশ্মি পটির (বিম) গতিবেগ ধীর করে ১৭ মিটার/সেকেন্ডে নামিয়ে আনতে সমর্থ হয়। ২০০১ সালে তাঁর দল একটি আলোকরশ্মি পটিকে সম্পূর্ণ থামিয়ে দিতে সক্ষম হয়। এই পরীক্ষাগুলির উপর ভিত্তি করে পরবর্তী গবেষণাগুলিতে পদার্থে আলোর স্থানান্তর এবং পদার্থে থেকে আলো ফেরত আনা সম্ভব হয়। কোয়ান্টাম সংকেত-গুপ্তায়ন (এনক্রিপশন) ও কোয়ান্টাম পরিগণন (কম্পিউটিং) ক্ষেত্রে এই প্রক্রিয়াটি অত্যন্ত গুরুত্বপূর্ণ। তাঁর সাম্প্রতিক গবেষণাগুলিতে অতিশীতল পরমাণুগুলির মধ্যে নতুন আন্তঃক্রিয়া এবং ন্যানোবীক্ষণিক মাপনীর ব্যবস্থাগুলি প্রাধান্য পেয়েছে। পদার্থবিজ্ঞান ও ফলিত পদার্থবিজ্ঞান বিষয়ে শিক্ষাদানের পাশাপাশি তিনি হার্ভার্ড বিশ্ববিদ্যালয়ে শক্তি বিজ্ঞান পড়িয়ে থাকেন, যেখানে আলোক-ভোল্টীয় কোষ, নিউক্লীয় শক্তি ও তড়িৎকোষ (ব্যাটারি) নিয়ে কাজ করা হয়। নিজের সাধিত পরীক্ষা ও গবেষণার পাশাপাশি তিনি প্রায়শই আমন্ত্রিত বক্তা হিসেবে আন্তর্জাতিক সম্মেলনগুলিতে বক্তৃতা দিয়ে থাকেন। এছাড়া তিনি বিভিন্ন সংস্থার বিজ্ঞান নীতির কাঠামোদানের সাথে জড়িত আছেন। মার্কিন যুক্তরাষ্ট্রের ডিস্কভার ম্যাগাজিন সাময়িকী ২০০২ সালে তাঁকে বিজ্ঞানের সবচেয়ে গুরুত্বপূর্ণ ৫০ নারীর একজন হিসেবে স্বীকৃতি দেয়। "Lene Vestergaard Hau"। seas.harvard.edu। Harvard University। সংগ্রহের তারিখ ২০১৮-১০-০৮।  "Lene Hau"। physicscentral.com। ২০২২-০৮-০৩ তারিখে মূল থেকে আর্কাইভ করা।  "Coherent control of optical information with matter wave dynamics" (পিডিএফ)। harvard.edu। Harvard University।  "Physics 129. Energy Science"। registrar.fas.harvard.edu। FAS Registrar's Office, Harvard University। ২০১৫-০২-২৬ তারিখে মূল থেকে আর্কাইভ করা।  "Keynote speaker Lene Vestergaard Hau"। eliteforsk.dk। ২০১৩-১২-১৭ তারিখে মূল থেকে আর্কাইভ করা।  Svitil, Kathy (১৩ নভেম্বর ২০০২)। "The 50 Most Important Women in Science"। Discover – discovermagazine.com-এর মাধ্যমে।
ইংল্যান্ডের সাধারণ নির্বাচন, ১৬৮১

১৬৮১ সালের ইংল্যান্ডের সাধারণ নির্বাচন দ্বিতীয় চার্লসের শেষ সংসদের সদস্যদের পুনঃনির্বাচিত করে। অক্সফোর্ড পার্লামেন্ট নামে পরিচিত এই নির্বাচিত সংস্থাটি ২১ মার্চ ১৬৮১ থেকে ২৮ মার্চ ১৬৮১ পর্যন্ত এক সপ্তাহের জন্য বসেছিল। দলীয় শক্তি আনুমানিক এবং অনেক এমপির আনুগত্য অজানা। Henning, Basil, সম্পাদক (১৯৮৩), The House of Commons, 1660–1690, The History of Parliament, Secker & Warburg উদ্ধৃতি টেমপ্লেট ইংরেজি প্যারামিটার ব্যবহার করেছে (link) কমন্স ১৬৬০-১৬৯০ নির্বাচনী এলাকা ১৬৬০-১৬৯০
রাফি বিস্ত্রিতসের

রাফি বিস্ত্রিতসের (হিব্রু ভাষায়: רפי ביסטריצר‎; জন্ম ১৯৭৪, ইসরায়েল) একজন ইসরায়েলি পদারথবিজ্ঞানী ও অ্যাপ্লায়েড ম্যাটেরিয়ালস নামক মার্কিন ব্যবসা প্রতিষ্ঠানের কলনবিধি (অ্যালগোরিদমস) দলের পরিচালক। তিনি ২০২০ সালে পাবলো হারিইয়ো এররেরো এবং অ্যালান ম্যাকডোনাল্ডের সাথে যৌথভাবে পদার্থবিজ্ঞানে উলফ পুরস্কার বিজয় করেন। "মোচড়ানো দ্বিস্তর গ্রাফিনের উপর তাত্ত্বিক ও ফলিত গবেষণাকর্মের জন্য" তাঁদেরকে এই পুরস্কার দান করা হয়। "Rafi Bistritzer, Wolf Prize Laureate in Physics 2020"। ১৩ জানুয়ারি ২০২০। ১৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০২৪।  ২০২০ পদার্থবিজ্ঞানে উলফ পুরস্কার - রাফি বিস্ত্রিতসের ওয়েব্যাক মেশিনে আর্কাইভকৃত ১৩ জানুয়ারি ২০২০ তারিখে গুগল স্কলার - রাফি বিস্ত্রিতসের
ইংল্যান্ডের সাধারণ নির্বাচন, ১৬৮৫

১৬৮৫ সালের ইংল্যান্ডের সাধারণ নির্বাচনে ইংল্যান্ডের দ্বিতীয় জেমসের একমাত্র সংসদ নির্বাচিত হয় যা অনুগত সংসদ নামে পরিচিত। এই প্রথম ইংল্যান্ডের পার্লামেন্টে রাজনৈতিক দলবদ্ধতার জন্য হুইগ এবং টোরি শব্দগুলি ব্যবহার করা হয়েছিল। দলীয় শক্তি আনুমানিক এবং অনেক এমপির আনুগত্য অজানা। ইংল্যান্ড এবং ওয়েলসের ৫৩টি কাউন্টি এবং ২১৭টি বরো জুড়ে ৫১৩ জন সংসদ সদস্যকে নির্বাচিত করা হয়েছে। যাদের মধ্যে সবচেয়ে বেশি দুইজন সদস্য পুনঃনির্বাচিত হয়েছেন। শুধুমাত্র ১৫টি কাউন্টি এবং ৫৭টি বরো (মোট ১০০টি আসন) নির্বাচনে প্রতিদ্বন্দ্বিতা করেছিল। অন্যান্য প্রার্থীরা বিনা প্রতিদ্বন্দ্বিতায় ফিরে গিয়েছিল। একটি বরোর ডাবল রিটার্ন ছিল, যেখানে একাধিক সদস্য নির্বাচিত হয়েছেন বলে রেকর্ড করা হয়েছে, এবং অন্যটি পরবর্তীতে পার্লামেন্ট দ্বারা বাতিল করা হয় এবং একটি উপ-নির্বাচন বাধ্যতামূলক করে। পূর্ববর্তী নির্বাচন থেকে আসন সংখ্যা পরিবর্তন না হলেও রাজকীয় প্রভাবে তাদের নির্বাচকমণ্ডলী উল্লেখযোগ্যভাবে পরিবর্তিত হয়েছে। বর্জন সংকটের পর নিরানব্বইটি বরো নতুন চার্টার পেয়েছিল যার লক্ষ্য হল হুইগদের প্রভাব দূর করা। হুইগরা কাউন্টি নির্বাচনী এলাকায়ও আসন হারায় - যেগুলি চার্টার ম্যানিপুলেশনের জন্য দায়ী ছিল না - ১৬৮১ সালে প্রায় ষাটটি কাউন্টি আসন থেকে মাত্র আটটিতে নেমে আসে। নতুন সংসদে টোরিদের এখন কমন্স এবং লর্ডস উভয় কক্ষে তাদের নিজস্ব সংখ্যাগরিষ্ঠতা ছিল। নির্বাচনে পুনঃনির্বাচিত সদস্যদের সঠিক দলীয় বিভাজন স্পষ্ট নয় তবে ১৬৮৫-৮৯ সংসদীয় মেয়াদে দায়িত্ব পালনকারী ৫২৫ সদস্যের মধ্যে পরবর্তী উপ-নির্বাচনে নির্বাচিতরা সহ ৪৬৮ টোরি হিসাবে এবং ৫৭ জনকে হুইগ হিসাবে অনুমান করা হয়। এই অনুমানটি কোনো সদস্যকে অপ্রত্যাশিত হিসাবে বিবেচনা করে না এবং ৩০% সদস্য পর্যন্ত নিষ্ক্রিয় হিসাবে রেকর্ড করা হয়েছিল। এই নির্বাচন জনসংখ্যার পাশাপাশি রাজনৈতিকভাবে সংসদে উল্লেখযোগ্য প্রভাব ফেলেছিল। নবনির্বাচিত সদস্যরা বেশির ভাগই অনভিজ্ঞ এবং অর্ধেকেরও বেশি সদস্য আগে কখনো সংসদে বসেননি। ১৬৮৯ সালের পরবর্তী নির্বাচনে এদের অধিকাংশই পদত্যাগ করবে বা তাদের আসন হারায়। সদস্যদের উচ্চ চার্চ অ্যাংলিকান হওয়ার সম্ভাবনা অনেক বেশি ছিল এবং সময়ের অন্যান্য সংসদের তুলনায় খুব কম প্রেসবিটারিয়ান বা স্বাধীন। সেখানে অস্বাভাবিকভাবে সরকারি কর্মকর্তা ও সামরিক কর্মকর্তাদের সংখ্যা বেশি এবং দেশের ভদ্রলোক কম। দুইজন নাবালক নির্বাচিত হয়েছিল যারা হল পিটার লেগ এবং টমাস উইন্ডসর। তাদের বয়স যথাক্রমে ১৫ এবং ১৬। Appendix IX: Franchises and Contested Elections. Henning, Basil, সম্পাদক (১৯৮৩), The House of Commons, 1660–1690, The History of Parliament, Secker & Warburg উদ্ধৃতি টেমপ্লেট ইংরেজি প্যারামিটার ব্যবহার করেছে (link) Clyve Jones, Britain in the first age of party, 1680–1750: essays presented to Geoffrey Holmes (1987), p. 56 online at books.google.com Speck, W.A. (১৯৯০)। Reluctant revolutionaries : Englishmen and the revolution of 1688 ([1st pbk ed.]. সংস্করণ)। Oxford University Press। পৃষ্ঠা 45। আইএসবিএন 0192851209।  Survey: II. The Politics of Members. Henning, Basil, সম্পাদক (১৯৮৩), The House of Commons, 1660–1690, The History of Parliament, Secker & Warburg উদ্ধৃতি টেমপ্লেট ইংরেজি প্যারামিটার ব্যবহার করেছে (link) Survey: I. The Composition of the House. Henning, Basil, সম্পাদক (১৯৮৩), The House of Commons, 1660–1690, The History of Parliament, Secker & Warburg উদ্ধৃতি টেমপ্লেট ইংরেজি প্যারামিটার ব্যবহার করেছে (link)